भागवत श्रीहरि का रूप है श्रवण से मिलती है कष्टों से मुक्ति: महेरे
भागवत पुराण ही ऐसा महान ग्रंथ है जिसे सुनने से प्राणी मात्र को सभी कष्टों से मुक्ति मिलती है, सभी सुखों के साथ मोक्ष की प्राप्ति होती है। सत्संग व कथा के माध्यम से मनुष्य भगवान की शरण में पहुंचता है, वरना वह इस संसार में आकर मोहमाया के चक्कर में पड़ जाता है, इसीलिए मनुष्य को समय निकालकर श्रीमद्भागवत कथा का श्रवण करना चाहिए। यह बात सोमवार को गौरी सरोवर किनारे शंकर मंदिर परिसर में हो रही भागवत कथा के तीसरे दिन पंडित रामलखन महेरे ने कही।
उन्होंने कहा कि मानव शरीर साधना और मोक्ष का द्वार है। 84 लाख योनियों में भटकने के बाद ही मनुष्य का शरीर मिलता है। यह एक दुर्लभ संयोग है किंतु क्षणभंगुर है। यह शरीर हमसे कब छिन जाए कुछ पता नहीं। इसलिए मनुष्य को चाहिए कि वह आरंभ से ही खुद को भगवान के चरणों में अर्पित कर दे, अपने चित्त को भगवान में लगा दे। ऐसा करने पर मृत्यु के समय उसे भगवान की ही याद आएगी और वह भगवान को प्राप्त कर लेगा। मोक्ष का द्वार शरीर के अंदर ही है, जो उस द्वार में प्रवेश करता है वह अपने शरीर के अंदर ही सारी विद्या को प्राप्त कर लेता है. सभी देवताओं एवं तीर्थों का भी अवलोकन अपने अंदर करते हैं। पंडितजी ने कहा कि वर्तमान में भागवत कथा का महत्व कम हो रहा है। अगर ऐसा ही हाल रहा तो आने वाले समय में कथा के मूल स्वरूप के बारे में पता नहीं चलेगा। कथा सुनने के लिए सैकड़ों श्रद्धालु पहुंच रहे हैं।
भागवत कथा सुनती हुई महिला श्रद्धालु।
hin_Deva hin_Deva hin_Deva hin_Deva